ডাঃ অনিন্দিতা প্রিয়দর্শিনী দাস: জীৱনত কিবা এটা পাবলৈ হ ’ লে নিশ্চিতভাৱে আন কিবা এটা হেৰুৱাব লাগিব৷ পর্যায় ক্রমে মই যেতিয়া ভাৰোত্তোলনৰ ক্ষেত্রখনত সক্রিয়ভাৱে সোমাই পৰিছিলোঁ তেতিয়া মই সকলো ক্ষেত্রতে নিয়মানুৱর্তিতা বজাই ৰাখিব লগা হৈছিল৷ এই নিয়মানুৱর্তিতা বজাই ৰাখিবৰ কাৰণে মই সুস্থিৰ খাদ্যাভাস, সঠিক সময়ত খোৱা, নির্দিষ্ট পৰিমানৰ জিৰণি লোৱা আৰু নির্দিষ্ট সময়ত ব্যায়ামৰ বাবে যাব লগা হৈছিল৷ ফলত মই সামাজিক অনুষ্ঠান-প্রতিষ্ঠান, যিকোনো ধৰণৰ পাৰিবাৰিক অনুষ্ঠানৰ পৰা আঁতৰি থাকিব লগা হৈছিল৷ কিন্তু ইমানখিনি বাদ দিয়াৰ বিনিময়ত মই সমাজৰ সকলোৰে পৰাই সাহস, শক্তি আৰু সন্মান অর্জন কৰাৰ লগতে এটা সুস্বাস্থ্যৰ গৰাকীও হৈছিলোঁ৷ * সুস্বাস্থ্যৰ বাবে ই কিমান জৰুৰী– অকল ভাৰোত্তোলনেই নহয়, আন শাৰীৰিক ব্যায়ামৰ কথাকো সাঙুৰি কথাটো কৈছোঁ৷ ডাঃ অনিন্দিতা প্রিয়দর্শিনী দাস: সুস্বাস্থ্য হৈছে এটা ভাল শাৰীৰিক আৰু মানসিক স্বাস্থ্যৰ অৱস্থা৷ যিকোনো ধৰণৰ শাৰীৰিক ব্যায়াম, দৌৰা, খোজকঢ়া, চাইকেল চলোৱা, সাঁতোৰা সকলোবোৰে এজন ব্যক্তিক এটা সুস্থ শৰীৰৰ লগতে এটা সুস্থ মনৰ অধিকাৰী কৰি তোলে৷ এটা সুস্থ আৰু সক্রিয় মনেই হৈছে মানুহৰ অভ্যন্তৰীণ সুখ আৰু শান্তিৰ আধাৰ৷ * এটা প্রশ্ন কওক যিটো সুধিলে আপুনি ভাল পাব, লগতে উত্তৰটিও দিব৷ ডাঃ অনিন্দিতা প্রিয়দর্শিনী দাস: প্রশ্নটো হ ’ ল– ‘ সুস্বাস্থ্যৰ বাবে শাৰীৰিক ব্যায়াম কৰাৰ কোনো নির্দিষ্ট বয়স থাকে নেকি? ’ আৰু উত্তৰ হ ’ ব– কেতিয়াও নাথাকে৷ যিদিনাই আপুনি শাৰীৰিক ব্যায়ামৰ বাবে ভাবিব সেইদিনাই আপোনাৰ আৰম্ভণি ৷ শাৰীৰিক ব্যায়ামৰ বাবে কোনো ধৰণৰ বয়সৰ সীমা নাথাকে৷ আমি যিদিনাই কিবা এটা কৰাৰ বাবে সুবিধা অনুযায়ী বিবেচনা কৰি খোজ আগবঢ়াম সেইদিনাৰ পৰাই আমাৰ যাত্রা আৰম্ভ হ ’ ব৷ ফ ’ ন: ডাঃ দাস: ৯৯৫৪২৫৩৪৫৫ উৎপল দত্ত: ৯৪৩৫০১১৩৫৪